Missatge: El Colònia-Magúncia de la Bundesliga, suspès per l'intent de suïcidi de l'àrbitre Babak Rafati abans del partit Actualitzat a les 16:47 h   19/11/2011El partit de la Bundesliga Colònia-Magúncia que s'havia de disputar aquest dissabte al migdia ha estat suspès per l'intent de suïcidi del col·legiat designat per dirigir el matx, l'alemany d'origen iranià Babak Rafati. El duel estava fixat per les 15.30 hores, però l'àrbitre, de 41 anys, no s'ha presentat. Segons informa el diari alemany "Bild", a Rafati l'han trobat a l'habitació del seu hotel amb nombroses ferides als canells i presumptament hauria intentat tallar-se les venes. Tot i que en principi s'havia especulat amb una indisposició, la policia ha confirmat poc després l'intent de suïcidi de Rafati, que ha estat traslladat a un hospital en situació crítica. El president de la Federació Alemanya de Futbol (DFB), Theo Zwanziger, s'ha desplaçat immediatament a Colònia. Rafati, d'origen iranià, viu a Hannover, treballa en un banc i des del 1997 està adscrit com a col·legiat de la Federació Alemanya. Fins ara ha dirigit 84 partits de la Bundesliga des del seu debut, a l'agost del 2005, precisament en un partit entre el Colònia i el Magúncia i entre el 2000 i el 2005 va xiular a Segona Divisió.
Emocions: no emotion

Resposta: Amb els anys he après a conviure amb el suïcidi de força gent (coneguda i desconeguda) al meu entorn; crec que la gent no n'és conscient de fins a quin punt és habitual a la nostra societat.
Emocions: sadness